Ağaəli Dadaşov

Ağəli Dadaşov () — quruluşçu rejissor, rejissor-pedaqoq, Azərbaycan SSR əməkdar artisti (1959). Həyat yoldaşı Xədicə. Uşaqları Firəngiz, Eldar, Arif, Məlahət.

 Həyatı 
Ağa Əli Abbas Əli oğlu Dadaşov 20 mart 1906-cı ildə Bakıda anadan olub. 1923-cü ildə N. Nərimanov adına Sənaye Texnikumuna daxil olub. 1926–1929-cu illərdə Mirzə Fətəli Axundzadə adına Bakı Teatr Məktəbində, 1930–1935-ci illərdə Moskvada Lunaçarski adına Ümumittifaq Teatr İnstitutunun rejissorluq fakültəsində təhsil alıb. 1935-ci ildə Akademik Milli Dram Teatrında işləməyə başlayan Ağəli Dadaşov 1936–1938-ci illərdə burada "Almas" və "Vətən namusu" əsərlərinin quruluşunu verir. 1938-ci ildə o, həbs olunaraq ailəsi ilə birlikdə Orta Asiyaya sürgün edilir. Həmin il yenidən Azərbaycana qayıdan Ağəli Dadaşov 1938–1948-ci illərdə Gəncə Dövlət Dram Teatrında və 1948-ci ildə Naxçıvan Dövlət Dram Teatrında rejissorluq edir. Bakıya qayıtdıqdan sonra M. Qorki adına Gənc Tamaşaçılar Teatrında, 1948–1954-cü illərdə quruluşçu rejissor və 1954–1956-cı illərdə baş rejissor kimi çalışır. 1956–1968-ci illərdə Azərbaycan Dövlət Radio Verilişləri və Televiziya Komitəsində baş rejissor işləyir.

Ağəli Dadaşov 1968–1973-cü illərdə Azərbaycan Dövlət İncəsənət İnstitutunda aktyor və rejissorluq sənətindən dərs deyib. O, həmçinin Opera və Balet Teatrında rejissor, Ağdam Dövlət Dram Teatrında rejissor və bədii rəhbər, Pionerlər Evində bədii rəhbər, İncəsənət İşləri İdarəsində teatr şöbəsinin rəisi vəzifələrində çalışıb. Bir müddət Bakı kinostudiyasında rejissor assistenti və rejissor işləyib.

Ağəli Dadaşov 7 dekabr 1973-cü ildə Bakıda vəfat edib.

 Hazırladığı və quruluş verdiyi tamaşalar 
Gəncə Dövlət Dram Teatrında hazırladığı əsas tamaşalar
 Tamaşanın adı Müəllif Tarix Vətən Namusu Georgi Mdivani 1938 Qohumlar Hacıağa Quliyev 1939 Toy Sabit Rəhman 1939 Köhnə dostlar Leonid Malyugin 1947 Praqanın şabalıd ağacları altında Konstantin Simonov 1947 Pəri cadu Əbdürrəhim bəy Haqverdiyev 1947 Fərhad və Şirin Səməd Vurğun 1947 Sevil Cəfər Cabbarlı 1948 İşıqlı yollar İlyas Əfəndiyev 1948 İki ağanın bir nökəri Karlo Qoldoni 1948 Bəxtsiz cavan Əbdürrəhim bəy Haqverdiyev Ölülər Cəlil Məmmədquluzadə 1905-ci ildə Cəfər Cabbarlı

Gənc Tamaşaçılar teatrında quruluş verdiyi tamaşalar
 Tamaşanın adı Müəllif Tarix Qayğı Səttar Axundov 1945 Bir gəncin manifesti Mir Cəlal 1952 Əbədi gecənin sirləri İqor Lukovski 1952 Gülşən Əli Vəliyev 1953 Molla İbrahimxəlil kimyagər Mirzə Fətəli Axundzadə 1953 Gənc ustalar Zeynal Xəlil 1953 Komissar Mehdi Hüseyn 1954 Çiçəkli dağ Məmmədhüseyn Təhmasib 1956

Akademik Milli Dram Teatrında quruluş verdiyi tamaşalar
 Tamaşanın adı Müəllif Tarix Almaz Cəfər Cabbarlı 1936 Vətən namusu Georgi Mdivani 1938

Naxçıvan Dövlət Dram Teatrında quruluş verdiyi tamaşalar
 Tamaşanın adı Müəllif Tarix Solğun çiçəklər Cəfər Cabbarlı 1948

 Filmoqrafiya 
 Qardaşlıq köməyi (1944, qısametrajlı sənədli film) – rejissor
 Dağılan tifaq (1959, tammetrajlı film-tamaşa) – rejissor
 Firuzə (1959, tammetrajlı film-tamaşa) – rejissor
 Molla İbrahimxəlil Kimyagər (1960, tammetrajlı film-tamaşa) – rejissor
 Müsyo Jordan və Dərviş Məstəli Şah (1962, tammetrajlı film-tamaşa) – rejissor
 Xəyyam (1963, tammetrajlı film-tamaşa) – rejissor
 Muğan (1964, tammetrajlı film-tamaşa) – rejissor
 Qurbanəli bəy (1965, tammetrajlı film-tamaşa) – rejissor
 Sən gözəlsən (1965, tammetrajlı film-tamaşa) – rejissor
 Mehman (1967, tammetrajlı film-tamaşa) – rejissor

 Mənbə 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 95.
 İlham Rəhimli. Azərbaycan Teatr Ensiklopediyası. I cild. Azərnəşr. Bakı, 2016. səh. 31–32

 Həmçinin bax 
 Rauf Kazımovski
 Kamil Rüstəmbəyov
 Ağakişi Kazımov
 Lütfi Məmmədbəyov

Kateqoriya:Azərbaycanın teatr rejissorları